Бядрынец - Вікіпэдыя

# Бядрынец

### Зьвесткі зь Вікіпэдыі — вольнай энцыкляпэдыі.

Бядрынец каменаломнікавы
Pimpinella saxifraga

Бядрынец каменаломнікавы (па-лацінску: Pimpinella saxifraga) — травяністая расліна сямейства парасонавых.

Вышыня 15 – 60 см, сцябло прамое. Расце ў хваёвых лясах, на сухіх лугах, узлесках, каля дарог. Цвіце ў чэрвені – жніўні дробнымі белымі, радзей ружаватымі кветкамі. Народныя назвы: едранец, берджанец, пастарнак палявы, перац палявы. Блізкі сваяк анісу (а таксама каляндры, кропу, кмену).

Як прыправа (цяпер фактычна забытая ў Беларусі) ўжываецца пераважна маладое лісце з далікатным пахам і памяркоўна пякучым, даўкім смакам, што нагадвае агуркі, выключна ў свежым выглядзе — прыпраўляюць салаты, супы з гародніны, соўсы, вараную гародніну і рыбу; выкарыстоўваюць таксама ў якасці сурагату гарбаты. Лісце і плады ўжываюцца для араматызацыі вінаў, а карэнне — у вытворчасці горкіх лікёраў. У XIX стагоддзі ў Беларусі бядрынец, папярэдне вымачаны ў вадзе, дадаваўся ў тытунь-самасад дзеля паляпшэння смаку.

  Артыкул створаны з дапамогай матар'ялаў з: Алесь Белы, праект «Наша Ежа»

## [рэдагаваць] Зьнешнія спасылкі

У ВікіСховішчы можна знайсьці мультымэдыйныя матэрыялы па тэме:
«Бядрынец»
Атрымана з «http://be.wikipedia.org../../../%D0%B1/%D1%8F/%D0%B4/%D0%91%D1%8F%D0%B4%D1%80%D1%8B%D0%BD%D0%B5%D1%86.html»

Катэгорыі: Праект Наша Ежа | Травы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Nederlands
- Svenska